Tere.  Teie kirjast jääb mulje, et esimese asjana tuleks endale selgeks teha, mida üks tasakaalustatud toitumisrežiim endas sisaldada võiks. Tundub, et teie toidulaud on väga ühekülgne ning puudub ka teatud rütm,  mis võibki olla liigse isu ning ülesöömise põhjusteks. Väheoluline ei ole ka see, kui kiiresti ja millises keskkonnas me sööme. Seega alustage oma elurütmi ja toitumise analüüsimisest. Kui tunnete, et teie ülesöömishood on seotud lisaks emotsioonidega, mille ohjamisega te iseseisvalt toime ei tule, siis on Tartu Psühhiaatriakliiniku juures olemas toitumishäiretega tegelev üksus. Mis puudutab piimatooteid, siis piima talumatuse korral võiks esineda ka seedehäireid - kõhupuhitust, gaase jne. Teie kirjast  piimatoodete talumatuse muljet praegu ei jää.  Heade soovidega, dr.Ehala